
ŠAKIŲ RAJONO SAVIVALDYBĖS TARYBA

SPRENDIMAS

DĖL PRITARIMO PROJEKTUI, FINANSUOJAMAM IŠ 2014 METŲ ŽEMĖS ŪKIO, MAISTO ŪKIO IR KAIMO PLĖTROS SKATINIMO PROGRAMOS PRIEMONEI ,,PARAMA KAIMO BENDRUOMENĖMS IR VIETOS VEIKLOS GRUPĖMS“ ĮGYVENDINTI SKIRTŲ LĖŠŲ
2015 m. sausio 29 d. Nr. T- 

Šakiai


Vadovaudamasi Lietuvos Respublikos vietos savivaldos įstatymo 16 straipsnio 2 dalies 41 punktu, Lietuvos Respublikos žemės ūkio ministro 2014 m. gruodžio 11 d. įsakymu Nr. 3D-954 ,,Dėl žemės ūkio ministro 2014 m. liepos 2 d. įsakymo Nr. 3D-405 „Dėl 2014 metų žemės ūkio, maisto ūkio ir kaimo plėtros skatinimo programos (valstybės biudžeto lėšos) (01 01) priemonei ,,Parama kaimo bendruomenėms ir vietos veiklos grupėms“ (01 001 01 03 09) įgyvendinti skirtų lėšų pagal projektus ir lėšų gavėjus paskirstymo sąrašo patvirtinimo“ pakeitimo“ bei Sudargo bendruomenės centro 2015 m. sausio 12 d. Nr. P-1 prašymu, rajono savivaldybės taryba nusprendžia:

1. Pritarti projektui, finansuojamam iš 2014 metų Žemės ūkio, maisto ūkio ir kaimo plėtros skatinimo programos priemonei ,,Parama kaimo bendruomenėms ir vietos veiklos grupėms“ įgyvendinti skirtų lėšų Sudargo bendruomenės centro projektui „Dovana Sudargo jaunystei“ (projekto vadovė Alma Dragūnaitienė).           


2. Užtikrinti projektui reikiamą ne mažiau 10 proc. projekto vertės bendrafinansavimą piniginėmis lėšomis.

Savivaldybės meras 








Juozas Bertašius

Parengė:
Šakių rajono bendruomenių kuratorius (R.Valiukas)

Pranešėjas:
R.Valiukas

Siųsti:

Šakių rajono bendruomenių centrų kuratoriui R.Valiukui  

Biudžeto ir turto skyriui


Centralizuotos buhalterijos skyriui 


Regioninės plėtros skyriui
ŠAKIŲ RAJONO SAVIVALDYBĖS

ADMINISTRACIJA 
AIŠKINAMASIS RAŠTAS

PRIE RAJONO SAVIVALDYBĖS TARYBOS SPRENDIMO 

„DĖL PRITARIMO PROJEKTUI, FINANSUOJAMAM IŠ 2014 METŲ ŽEMĖS ŪKIO, MAISTO ŪKIO IR KAIMO PLĖTROS SKATINIMO PROGRAMOS PRIEMONEI ,,PARAMA KAIMO BENDRUOMENĖMS IR VIETOS VEIKLOS GRUPĖMS“ ĮGYVENDINTI SKIRTŲ LĖŠŲ“ PROJEKTO 

2015 m. sausio 21 d. VL-65  

Šakiai


1. Parengto projekto tikslai ir laukiami rezultatai: parengto projekto tikslas pritarti 2014 metų Žemės ūkio, maisto ūkio ir kaimo plėtros skatinimo programos priemonės ,,Parama kaimo bendruomenėms ir vietos veiklos grupėms“ projektui.


2. Projekto rengimo metu gauti specialistų vertinimai ir išvados: gautos teigiamos rajono savivaldybės administracijos Biudžeto ir turto, Centralizuotos buhalterijos, Žemės ūkio, Regioninės plėtros skyrių išvados.



3. Galiojantys aktai (tarybos, mero, direktoriaus), kuriuos reikėtų pakeisti ar panaikinti, priėmus sprendimą pagal teikiamą projektą: ---

4. Kiti, projekto rengėjų nuomone, reikalingi paaiškinimai: Lietuvos Žemės ūkio ministerija, (ministro 2014 m gruodžio 11d. įsakymu Nr. 3D-954 „Dėl Žemės ūkio ministro 2014 m. liepos 2 d. įsakymo Nr. 3D-405 ,,Dėl 2014 metų žemės ūkio ir kaimo plėtros skatinimo programos (valstybės biudžeto lėšos) (01 01) priemonei ,,Parama kaimo bendruomenėms ir vietos veiklos grupėms“ (01 001 01 03 09) įgyvendinti skirtų lėšų pagal projektus ir lėšų gavėjus paskirstymo sąrašo patvirtinimo pakeitimo) projekto Sudargo bendruomenės centro ,,Dovana Sudargo jaunystei“ įgyvendinimui skiria lėšų. Projektui prašoma prisidėjimo atsižvelgiant į Sudargo bendruomenės centro 2014 m. sausio 12 d. Nr.1 prašymą. Projekto ,,Dovana Sudargo jaunystei“ bendra suma 8 167,50 Eur, iš jų Žemės ūkio ministerija skiria 7 240,50 Eur, prašoma savivaldybės prisidėjimo suma 927,00 Eur.

Lėšos Sudargo bendruomenės centro projekte „Dovana Sudargo jaunystei” (projekto vadovė Alma Dragūnaitienė) bus panaudojamos kaimo vietovių esančioms erdvėms sutvarkyti ir prižiūrėti, pritaikant kaimo gyventojų poreikiams. Bus įrengta 420 kv.m. krepšinio aikštelė prie naujai įrengtų Sudargo bendruomenės patalpų su mini aikštele poilsiui. Aikštelėje bus pastatyti du krepšinio stovai, taip pat penki suoleliai poilsiui. Talkų būdu bus sutvarkyta aikštelės aplinka ir paruošiama erdvė poilsiui. Informacija apie projekto vykdymo eigą bus talpinama Sudargo viešose vietose (stenduose) ir rajoniniuose laikraščiuose bei skaitmeninėse laikmenose.

Administracijos direktorius 
Juozas Puodžiukaitis

